7β. ΒΑΣΙΛΙΚΟΝ ΔΙΑΤΑΓΜΑ της 15/19 Δεκ. 1949 Περί ιδρύσεως δύο Κτηνοτροφείων εις Διαβατά Θεσσαλονίκης και εις Αθήνας. ΄Εχοντες υπ’ όψιν:1)το άρθρ. 41 παρ. 1 έως και 4 του Νόμ. 4142 «περί Οργανισμού της Γεωργικής Υπηρεσίας» 2)το άρθρ. 2 του από 27.2.1933 Δ/τος «περί συμπτύξεως και καταργήσεως εξωτερικών τινων Γεωργικών Υπηρεσίων», 3)το υπ’ αριθ. 55/1946 Ν.Δ/μα «περί κυρώσεως, τροποποιήσεως και συμπληρώσεως του από 8 Μαΐου 1946 Ν.Δ/τος «περί τροποποιήσεως και συμπληρώσεως των περί Οργανισμού του Υπουργείου Γεωργίας Διατάξεων», 4)το από 17.9.46 Β.Δ/μα «περί διαιρέσεως των Υπηρεσιών του Υπουργείου Γεωργίας και κατανομής των αρμοδιοτήτων αυτών», 5)την υπ’ αριθ. 13 ε.έ. σύμφωνον γνώμην του Γνωμοδοτικού Συμβουλίου Κτηνοτροφίας Υπουργείου Γεωργίας, ως και 6)την υπ’ αριθ. 699/1949 σύμφωνον γνωμοδότησιν του Συμβουλίου Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: ΄Αρθρ.1.-Δια την βελτίωσιν της Κτηνοτροφίας της Χώρας, συνιστώνται δύο Κτηνοτροφεία εν εν Μακεδονία με έδραν την Διαβατά Θεσσαλονίκης, εγκαθιστάμενον εις τα δια πιστώσεως του σχεδίου Μάρσαλ εις Διαβατά Θεσσαλονίκης νεοανεγειρόμενα κτίρια και έτερον με έδραν τας Αθήνας εγκαθιστάμενον εις τα κτίρια του Σταθμού Επιβητόρων Αθηνών. ΄Αρθρ.2.-Τα ως άνω συνιστώμενα δύο Κτηνοτροφεία, εξαρτώμενα εκ της Διευθύνσεως Κτηνοτροφίας του Υπουργείου Γεωργίας, θα απασχολούνται εις την βελτίωσιν, προώθησιν και ανάπτυξιν της Κτηνοτροφίας. Προς τον σκοπόν αυτόν θα διατηρούν τον αναγκαιούντα αριθμόν των αρρένων αναπαραγωγών ζώων ως και τα απαραίτητα θήλεα τοιαύτα και θα εφαρμόζουν, πλην της φυσικής μεθόδου αναπαραγωγής, και την τεχνητήν τοιαύτην (τεχνητή γονιμοποίησις). Τα Ιδρύματα ταύτα προκειμένου περί εφαρμογής της τεχνητής γονιμοποιήσεως θα προετοιμάζουν   και θα αποστέλλουν το σπέρμα εις τους τόπους, όπου θα χρησιμοποιήται τούτο. Εις τον αυτόν επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 